U-I-37/07
Natisni
Opravilna št.:
U-I-37/07
Datum odločitve:
15. 3. 2007
ECLI:
ECLI:SI:USRS:2007:U.I.37.07
Akt:
Pogodba o opravljanju storitev – obračunavanje in pobiranje takse za obremenjevanje vode, št. 07-050/2004-HE z dne 1. 3. 2004, ki so jo sklenili Občina Puconci, Püngrad javno komunalno podjetje, d. o. o., Bodonci, in Komunala javno podjetje, d. o. o., Murska Sobota
Izrek:
Pobuda za začetek postopka za oceno ustavnosti in zakonitosti Pogodbe o opravljanju storitev – obračunavanje in pobiranje takse za obremenjevanje vode, št. 07-050/2004-HE z dne 1. 3. 2004, ki so jo sklenili Občina Puconci, Püngrad javno komunalno podjetje, d. o. o., Bodonci, in Komunala javno podjetje, d. o. o., Murska Sobota, se zavrže.
Evidenčni stavek:
V postopku za presojo ustavnosti in zakonitosti predpisa, Ustavno sodišče ni pristojno za presojo akta, ki po svoji pravni naravi ni predpis.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.9 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Akta, ki ni mednarodna pogodba/zakon/predpis.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Milena Hajdinjak, Puconci
Datum vloge:
2. 2. 2007
Vrsta odločitve:
sklep
Vrsta rešitve:
zavrženje
Dokument:
US27279
Dokument v PDF obliki:
U-I-37-07.pdf
98 KB
Prenesite datoteko
U-I-37/07-4
15. 3. 2007
SKLEP
Ustavno sodišče je v postopku za preizkus pobude Milana Hajdinjaka iz Puconcev na seji 15. marca 2007
sklenilo:
Pobuda za začetek postopka za oceno ustavnosti in zakonitosti Pogodbe o opravljanju storitev – obračunavanje in pobiranje takse za obremenjevanje vode, št. 07-050/2004-HE z dne 1. 3. 2004, ki so jo sklenili Občina Puconci, Püngrad javno komunalno podjetje, d. o. o., Bodonci, in Komunala javno podjetje, d. o. o., Murska Sobota, se zavrže.
Obrazložitev
1. Pobudnik izpodbija v izreku tega sklepa navedeno pogodbo. Navaja, da pogodba nadomešča občinski predpis o načinu izvajanja javne službe odvajanja in čiščenja odpadnih voda ter da se z njo obveznost obračunavanja in pobiranja okoljske dajatve prenaša od izvajalca te javne službe na drugo družbo, čeprav ta za opravljanje te dejavnosti nima zakonskih pooblastil. Pobudnik meni, da ima izpodbijana pogodba vsebino, ki bi sodila v občinski predpis. Zatrjuje, da je pogodba v neskladju z 2., 22., s 25. in s 154. členom Ustave, posegala pa naj bi tudi na področja, ki jih pogodbenice ne bi smele same urejati.
2. Ustavno sodišče je na podlagi prvega odstavka 160. člena Ustave pristojno presojati ustavnost in zakonitost predpisov in drugih splošnih aktov. Izpodbijana pogodba po svoji pravni naravi to ni. Glede na navedeno je Ustavno sodišče pobudo zavrglo.
3. Ustavno sodišče je sprejelo ta sklep na podlagi 25. člena Zakona o Ustavnem sodišču (Uradni list RS, št. 15/94 – ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj